2. ปัจจัยความเสี่ยง

2.1 ความเสี่ยงในการประกอบธุรกิจจากเหตุการณ์และสถานการณ์ทางการเมือง

เหตุการณ์ทางการเมืองในช่วงปี 2551 - 2554 ที่ผ่านมา รวมถึงข่าวการก่อการร้ายในประเทศ
ได้ส่งผลกระทบในทางลบต่อเสถียรภาพทางเศรษฐกิจ
โดยเฉพาะอย่างยิ่งการเจริญเติบโตทางเศรษฐกิจและกำลังซื้อของผู้ บริโภคในประเทศ ซึ่งที่ผ่านมา
เหตุการณ์ทางการเมืองที่เกิดขึ้นได้ส่งผลให้บริษัทย่อยของบริษัทได้รับผลกระทบอย่างมีนัยสำคัญจากการชุมนุมทางการเมือง
ทำให้มีผู้มาใช้บริการน้อยลงในช่วงระยะเวลาดังกล่าว อย่างไรก็ตาม
ได้ส่งผลกระทบในทางลบไม่มากนักต่อผลประกอบการของบริษัทโดยรวม ดังนั้น
จากเหตุการณ์ทางการเมืองที่เคยเกิดขึ้นและความไม่มีเสถียรภาพทางการเมืองในปัจจุบัน
บริษัทจึงไม่สามารถรับรองได้ว่าจะไม่เกิดเหตุการณ์ดังกล่าวขึ้นอีกในอนาคต
และหากมีการชุมนุมทางการเมืองดังกล่าวเกิดขึ้นและมีความยืดเยื้อ
อาจส่งผลให้บริษัทและบริษัทย่อยได้รับผลกระทบในด้านของการเปิดให้บริการ
และความไม่สะดวกในการเดินทางของผู้รับบริการ
ซึ่งอาจส่งผลกระทบในทางลบอย่างมีนัยสำคัญต่อผลการดำเนินงานและฐานะการเงินของบริษัท
อย่างไรก็ตามบริษัทจะพยายามลดความเสี่ยงดังกล่าวโดยการขยายกำลังในการให้
บริการรักษาพยาบาลและสุขภาพอย่างต่อเนื่อง และการจัดโปรโมชั่นอย่างต่อเนื่องของบริษัทย่อย

2.2 ความเสี่ยงจากการแข่งขันในธุรกิจโรงพยาบาลที่มีแนวโน้มเพิ่มขึ้น

เนื่องจากในอดีตที่ผ่านมาจนถึงปัจจุบัน ธุรกิจโรงพยาบาลและการให้บริการทางการแพทย์
เป็นธุรกิจที่มีการแข่งขันสูงและมีแนวโน้มที่จะแข่งขันสูงยิ่งขึ้นเรื่อยๆ ทั้งจากภาครัฐและภาคเอกชน
ประกอบกับมีการปรับเปลี่ยนกลยุทธ์การแข่งขันอย่างต่อเนื่อง
อีกทั้งโรงพยาบาลระดับบนได้หันมาจับกลุ่มลูกค้าภายในประเทศหลังจากที่ได้รับผลกระทบจากปัญหาทางการเมืองและปัญหาทางเศรษฐกิจจนทำให้กลุ่มลูกค้าต่างชาติลดลง
และโรงพยาบาลเอกชนหลายแห่งต่างใช้กลยุทธ์การแข่งขันทั้งในด้านราคาและด้านคุณภาพการให้บริการ
เพื่อพยายามรักษาฐานลูกค้าเดิมและหากลุ่มลูกค้าใหม่ๆ เช่นกัน

บริษัทจึงต้องคงไว้ซึ่งการพัฒนามาตรฐานการรักษาพยาบาลและการให้บริการเพื่อสร้างความพอใจสูงสุดให้แก่ผู้ที่มาใช้บริการ
โดยได้พัฒนาให้เป็นศูนย์การรักษาครบวงจร ในสาขาต่างๆ
พร้อมเทคโนโลยีทางการแพทย์ที่ทันสมัยเพื่อเพิ่มประสิทธิภาพในการให้บริการ
และพัฒนาทีมงานเพื่อเพิ่มความสามารถในการแข่งขัน

สำหรับการสร้างฐานลูกค้าใหม่ส่วนหนึ่งคือ การเจาะกลุ่มลูกค้าทั่วไปและกลุ่มลูกค้าประกันชีวิต
ด้วยการปรับรูปแบบด้านราคาเพื่อให้สอดคล้องกับความต้องการของลูกค้าให้มากที่สุด
และช่วยให้ลูกค้ามีความรู้สึกคุ้มค่าในการรักษาพยาบาล และได้รับสิทธิประโยชน์ที่เพิ่มขึ้น
นอกจากนี้บริษัทได้ทำการปรับปรุงสถานที่ให้มีความสะดวกสบาย
และทำการขยายพื้นที่ให้บริการในคลินิกที่มีอยู่เพื่อรองรับการเติบโตของลูกค้า
อีกทั้งได้จัดหาอุปกรณ์เครื่องมือแพทย์ที่ครบครันและทันสมัย
และมีการพัฒนาบุคลากรให้สามารถให้บริการเพื่อให้เกิดความประทับใจและมีความเป็นมืออาชีพอีกด้วย

2.3 ความเสี่ยงจากการเกิดข้อพิพาททางกฎหมาย

เนื่องจากในปัจจุบันมีการออกกฎหมายในลักษณะของการคุ้มครองสิทธิของผู้ป่วยและผู้บริโภค อาทิ
พระราชบัญญัติพิจารณาความคดีผู้บริโภค พ.ศ. 2551
ทำให้ธุรกิจรักษาพยาบาลและการให้บริการทางการแพทย์มีความเสี่ยงจากข้อพิพาททางกฎหมาย
อาจทำให้สถานพยาบาลและบุคลากรทางแพทย์มีความเสี่ยงในการประกอบวิชาชีพเพิ่มขึ้น
ซึ่งจะส่งผลให้คดีความระหว่างผู้ป่วยกับโรงพยาบาล และแพทย์เพิ่มขึ้น
และยังมีแนวโน้มเพิ่มมากขึ้นในอนาคต นอกจากนั้น ความรู้ความเข้าใจที่มากขึ้นจาก ผู้ป่วยและญาติ
ในเรื่องของการตรวจวินิจฉัย สาเหตุของโรค การให้ข้อมูลในกระบวนการให้การรักษาพยาบาล
ทำให้สถานพยาบาล แพทย์และพยาบาล ต้องระมัดระวังและรอบคอบในทุกๆ ด้านที่เกี่ยวข้องกับผู้ป่วย
และผู้ใช้บริการ เพื่อป้องกันมิให้เกิดความเสี่ยงมากยิ่งขึ้น

บริษัทยังคงถือว่าปัญหาการถูกฟ้องร้องเกี่ยวกับการให้บริการรักษาพยาบาล
ยังคงเป็นปัจจัยเสี่ยงที่สำคัญของบริษัท เนื่องจากส่งผลกระทบต่อบริษัทในด้านชื่อเสียงและค่าเสียหาย
และผลประกอบการของบริษัทกรณีที่ต้องมีการชดใช้เงินเป็นจำนวนมาก ในปี 2554
บริษัทมีคดีที่เกี่ยวข้องกับการรักษาพยาบาล 2 คดี ซึ่งเป็นคดีต่อเนื่องจากปี 2552 ที่ผ่านมา
โดยเหตุการณ์ดังกล่าวไม่ส่งผลกระทบต่อการดำเนินธุรกิจอย่างมีนัยสำคัญ
และไม่กระทบต่อสินทรัพย์ของบริษัทแต่อย่างใด และในปัจจุบันศาลได้มีคำพิพากษายกฟ้องบริษัททั้ง 2
คดี
ในขณะเดียวกันบริษัทได้มีการกำหนดมาตรการในการป้องกันปัญหาดังกล่าวด้วยการจัดให้มีหน่วยงานที่ทำหน้าที่ประสานงานกับผู้ป่วยและญาติ
ในการเจรจา และประนีประนอมเป็นสำคัญ โดยทำการชี้แจงและปรับความเข้าใจ
กรณีเกิดปัญหาความไม่เข้าใจที่มีสาเหตุมาจากความคาดหวังของผู้ใช้บริการ นอกจากนี้
บริษัทยังได้มีการค้นหาความเสี่ยงและกำหนดวิธีป้องกัน
รวมทั้งการควบคุมกำกับให้การรักษาพยาบาลเป็นไปตามมาตรฐานวิชาชีพ
อีกทั้งบริษัทยังมีการปรับปรุง เปลี่ยนแปลง แก้ไขการบริหารจัดการในด้านต่างๆ
ที่มีความเสี่ยงในด้านกฎหมายให้รัดกุมมากยิ่งขึ้น

นอกจากนี้ เพื่อป้องกันปัญหา ข้อร้องเรียนต่างๆ อันจะนำไปซึ่งข้อพิพาททางกฎหมายต่อไป
บริษัทจึงได้ใช้มาตรการเชิงป้องกัน โดยนำมาตรฐานระบบบริหารคุณภาพ
และมาตรฐานวิชาชีพมาเป็นแนวทางในการดำเนินการ ได้แก่ ระบบมาตรฐาน Hospital
Accreditation (HA) ระบบคุณภาพ ISO 9001:2008, มาตรฐาน JCI
และมาตรฐานวิชาชีพต่างๆ ทางการแพทย์ เป็นมาตรฐานการปฏิบัติงาน นอกจากนี้
บริษัทจัดให้มีมาตรการในการบริหารความเสี่ยง (Risk Management) ในระดับต่างๆ
อันเป็นส่วนหนึ่งของการพัฒนาระบบคุณภาพของโรงพยาบาล
รวมถึงการให้ข้อมูลที่เพียงพอแก่ผู้ใช้บริการ
เพื่อให้ผู้ใช้บริการได้รับข้อมูลที่ถูกต้องอีกประการหนึ่งด้วย

2.4 ความเสี่ยงจากการขาดแคลนบุคลากรทางการแพทย์

การประกอบธุรกิจโรงพยาบาลมีความจำเป็นต้องมีบุคลากรด้านการแพทย์ที่มีความรู้ ความสามารถ
และมีความเชี่ยวชาญ ความชำนาญพิเศษเฉพาะทาง รวมถึงประสบการณ์ ในสาขาต่างๆ
ทางการแพทย์ ซึ่งเป็นส่วนสำคัญในการให้บริการ จากการแข่งขันที่สูงขึ้นของธุรกิจทั้งจากภาครัฐบาล
และเอกชนด้วยกัน ตลอดจนบุคลากรทางการแพทย์มีจำกัด
ซึ่งในปัจจุบันบุคลากรด้านการแพทย์และสาธารณสุขมีความขาดแคลนโดยรวม
รวมทั้งผู้บริหารในธุรกิจนี้ โดยเฉพาะผู้ที่มีประสบการณ์และความเชี่ยวชาญในวิชาชีพสูง
ทำให้ธุรกิจโรงพยาบาลเอกชนประสบกับปัญหาขาดแคลนบุคลากรทางการแพทย์

ปัจจุบัน
โรงพยาบาลเอกชนทั่วไปมีการขยายงานเพิ่มขึ้นทำให้มีความต้องการเจ้าหน้าที่ด้านการรักษาพยาบาล
อาทิ พยาบาล เภสัชกรและเจ้าหน้าที่เทคนิคต่างๆ เพิ่มขึ้น
ในขณะที่บุคลากรดังกล่าวมีจำนวนน้อยเมื่อเทียบกับความต้องการของธุรกิจโรงพยาบาล
กรณีดังกล่าวจึงมีผลกระทบโดยตรงต่อการให้บริการของโรงพยาบาล
หากไม่สามารถจัดหาบุคลากรได้เพียงพอต่อการดำเนินงาน

อย่างไรก็ตามเนื่องจากกลุ่มผู้บริหารและกรรมการของบริษัทส่วนหนึ่งเป็นแพทย์ซึ่งสำเร็จการศึกษาจากสถานศึกษาแพทย์หลายสถาบัน
และมีตำแหน่งทางสังคมที่เกี่ยวข้องกับบุคลากรทางการแพทย์
จึงรู้จักและมีความสัมพันธ์อันดีกับผู้บริหารและแพทย์ผู้เชี่ยวชาญสาขาต่างๆ
ในโรงพยาบาลภาครัฐและเอกชนหลายแห่ง
ซึ่งสามารถแนะนำและสรรหาแพทย์ที่มีประสบการณ์มาร่วมงานกับบริษัท
จึงทำให้บริษัทไม่ประสบปัญหาด้านบุคลากรแพทย์ สำหรับบุคลากรการแพทย์ด้านอื่น อาทิ พยาบาล
เทคนิคการแพทย์ เภสัชกร เป็นต้น
บริษัทได้มีแผนพัฒนาบุคลากรโดยมีนโยบายส่งเสริมให้บุคลากรเหล่านั้นได้เพิ่มพูนความรู้และทักษะทางวิชาชีพที่เกี่ยวข้องอย่างต่อเนื่อง
รวมถึงการปรับปรุงโครงสร้างเงินเดือน ค่าตอบแทน และสวัสดิการในมาตรฐานของธุรกิจเดียวกัน
และมีการจัดสภาพแวดล้อมในการทำงานให้เหมาะสมยิ่งขึ้น ประกอบกับทำความร่วมมือกับสถาบันการ
ศึกษาในการให้ทุนและการพัฒนาบุคลากรของบริษัท
การจัดกิจกรรมเสริมสร้างคุณภาพชีวิตและความผูกพันของพนักงาน
ซึ่งจะช่วยสร้างขวัญและกำลังใจให้พนักงานมีความผูกพันต่อองค์กรในระยะยาว
ทำให้ประสบกับปัญหาในการขาดแคลนบุคลากรดังกล่าวลดน้อยลง

นอกจากนี้ เพื่อให้มีบุคคลากรคอยให้บริการด้านการรักษาพยาบาลเพียงพอ
ในทุกเดือนบริษัทจะมีการจัดทำตารางเวลาการตรวจของแพทย์ผู้เชี่ยวชาญในแต่ละสาขาอย่างชัดเจนในแต่ละช่วงเวลา
เพื่อให้มั่นใจได้ว่าโรงพยาบาลมีแพทย์ให้บริการแก่ผู้ป่วยตลอด 24
ชั่วโมงซึ่งยังถือเป็นนโยบายที่สำคัญและถือปฏิบัติอย่างเคร่งครัดเสมอมา

2.5 ความเสี่ยงจากการเปลี่ยนแปลงของเทคโนโลยีและอุปกรณ์การแพทย์

เนื่องจากเทคโนโลยีและวิวัฒนาการในการผลิตอุปกรณ์การแพทย์ที่มีประสิทธิภาพได้เปลี่ยนแปลงไปอย่างรวดเร็ว
ทำให้เครื่องมือและอุปกรณ์การแพทย์ดังกล่าวมีราคาและค่าใช้จ่ายในการบำรุงรักษาสูง
ซึ่งเป็นปัจจัยสำคัญในการให้บริการและการลงทุนของบริษัท
แต่เพื่อสามารถให้บริการแก่ผู้ป่วยได้อย่างเหมาะสม
บริษัทจึงได้มีมาตรการในการพิจารณาและวิเคราะห์คุณสมบัติ ประโยชน์จากการใช้งาน
และความคุ้มค่าของเครื่องมือและอุปกรณ์การแพทย์ก่อนการลงทุนทุกครั้ง

2.6 ความเสี่ยงจากการพึ่งพาผู้จัดจำหน่ายผลิตภัณฑ์ยาและเวชภัณฑ์

ปัจจัยที่มีความสำคัญมากประการหนึ่งสำหรับการให้บริการรักษาพยาบาลคือ การจัดหาผลิตภัณฑ์ยาและ
เวชภัณฑ์ ซึ่งบริษัทจัดจำหน่ายผลิตภัณฑ์ยาและเวชภัณฑ์รายใหญ่ในประเทศไทยมีจำนวนไม่มาก
ในช่วงปี 2551- ปี 2554 บริษัทได้สั่งซื้อผลิตภัณฑ์ยาและเวชภัณฑ์จากผู้จัดจำหน่ายรายใหญ่จำนวน 5
ราย เป็นจำนวนประมาณร้อยละ 74.58 ร้อยละ 75.50 ร้อยละ 72.29 และร้อยละ 79.89
ตามลําดับของจำนวนสั่งซื้อทั้งหมดระหว่างงวด โดยมีผู้จัดจำหน่ายรายใหญ่ที่สุด 2
บริษัทซึ่งบริษัทได้สั่งซื้อตั้งแต่ปี 2551 จนถึงปี 2554 มีจำนวนการสั่งซื้อประมาณร้อยละ 60.34
ร้อยละ 64.85 ร้อยละ 63.81 และร้อยละ 74.08 ตามลำดับ
บริษัทจึงมีความเสี่ยงจากการพึ่งพาผู้จัดจำหน่ายผลิตภัณฑ์ยาและเวชภัณฑ์ ซึ่งอาจส่งผลกระทบต่อ
อำนาจต่อรอง หรือต้นทุนการดำเนินงานของบริษัท และอาจส่งผลกระทบในทางลบต่อธุรกิจและ
ฐานะการเงินของบริษัท อย่างไรก็ตาม
บริษัทจัดจำหน่ายส่วนใหญ่เป็นเพียงตัวแทนจำหน่ายเท่านั้นไม่ได้เป็นผู้ผลิต
ซึ่งบริษัทสามารถที่จะสั่งซื้อยาจากผู้ผลิตโดยตรงได้ หรือ จากบริษัทจัดจำหน่ายรายอื่นๆ แทน

2.7 ความเสี่ยงเกี่ยวกับการเรียกเก็บค่ารักษาพยาบาล

เนื่องจากการให้บริการการรักษาพยาบาลของบริษัท
เป็นการให้บริการก่อนการเรียกเก็บค่ารักษาพยาบาลบริษัทจึงมีความเสี่ยงในการที่อาจไม่สามารถเรียกเก็บเงินค่ารักษาพยาบาลจากผู้ป่วยได้ครบตามจํานวน
ดังนั้น การที่บริษัทไม่สามารถเรียกเก็บค่ารักษาพยาบาลได้ครบตามจํานวน
อาจส่งผลกระทบในทางลบอย่างมีนัยสําคัญต่อฐานะการเงินและผลการดําเนินงานของบริษัท
อย่างไรก็ตาม
บริษัทมีนโยบายในการบริหารจัดการเพื่อลดความเสี่ยงจากการไม่สามารถเรียกเก็บเงินค่ารักษาพยาบาล
เช่น ในกรณีที่การรักษาพยาบาลมีแนวโน้มที่จะมีค่าใช้จ่ายสูง และมิได้เป็น กรณีฉุกเฉิน
บริษัทจะประเมินราคาค่าใช้จ่ายสําหรับการรักษาพยาบาล
เพื่อให้ผู้รับผิดชอบค่าใช้จ่ายทราบถึงค่ารักษาและจะการทยอยชําระค่ารักษาพยาบาลในช่วงระหว่างที่พักรักษาในโรงพยาบาล
(สําหรับกรณีที่เป็นผู้ป่วยที่ รับผิดชอบค่ารักษาพยาบาลด้วยตนเอง)
ตลอดจนการกําหนดนโยบายในการให้เครดิตการชําระค่ารักษาพยาบาลแก่บริษัทคู่สัญญาอย่างระมัดระวัง
โดยจะมีการวิเคราะห์เครดิตและฐานะการเงินของบริษัทคู่สัญญาก่อน
พร้อมทั้งทบทวนผลการติดต่อของบริษัทดังกล่าวอย่างสม่ำเสมอ อนึ่ง เนื่องจากในปี 2553 และปี
2554 จํานวนเงินค่ารักษาพยาบาลที่บริษัทเรียกเก็บไม่ได้ จํานวนประมาณ 5.32 ล้านบาท และ
1.84 ล้านบาท ตามลําดับ หรือคิดเป็นร้อยละ 0.41 และร้อยละ 0.14 ตามลําดับ
ของรายได้ค่ารักษาพยาบาลของบริษัทที่ผ่านมา
บริษัทจึงมีความเสี่ยงต่ำเกี่ยวกับการเรียกเก็บค่ารักษาพยาบาล แต่บริษัทไม่สามารถรับรองได้ว่า
ความเสี่ยงจากการเรียกเก็บค่ารักษาพยาบาลจะไม่เพิ่มสูงขึ้นในอนาคต
ซึ่งอาจก่อให้เกิดผลกระทบในทางลบต่อฐานะการเงิน และผลการดำเนินงานของบริษัท

2.8 ความเสี่ยงจากผลการดําเนินงานของบริษัทที่ลงทุน

ภายหลังจากที่บริษัทได้ทําคําเสนอซื้อหุ้นทั้งหมดของ บริษัท เชียงใหม่รามธุรกิจการแพทย์ จำกัด
(มหาชน) บริษัทจะต้องรับรู้ผลการดําเนินงานของ บริษัท เชียงใหม่รามธุรกิจการแพทย์ จำกัด
(มหาชน) และบริษัทย่อย ในฐานะบริษัทย่อย
และรับรู้กําไรสุทธิต่อผู้ถือหุ้นของบริษัทตามสัดส่วนการลงทุน โดยในปี 2553 และปี 2554
รายได้จากการรักษาพยาบาลตามงบการเงินรวมของ บริษัท เชียงใหม่รามธุรกิจการแพทย์ จำกัด
(มหาชน) และบริษัทย่อย เท่ากับ 1,813.01 ล้านบาทและ 1942.47 ล้านบาท ตามลําดับ ดังนั้น
หาก บริษัท เชียงใหม่รามธุรกิจการแพทย์ จำกัด (มหาชน) และบริษัทย่อย
มีผลประกอบการที่ไม่ดีในอนาคต
อาจส่งผลกระทบในทางลบอย่างมีนัยสําคัญต่อผลประกอบการรวมของบริษัทตามไปด้วย

2.9 บริษัทอาจไม่สามารถประกาศจ่ายเงินปันผลได้

ถึงแม้ว่า ปัจจุบันบริษัทมีนโยบายที่จะจ่ายเงินเป็นผลประจําปีในอัตราไม่น้อยกว่าร้อยละ 80
ของกําไรสุทธิตามงบการเงินของบริษัท ในอนาคต บริษัทอาจมีแผนการขยายธุรกิจหรือแผนการลงทุน
ทำให้บริษัทไม่สามารถรับรองได้ ว่า จะประกาศจ่ายเงินเป็นผลตามที่กำหนดไว้ได้หรือไม่

2.10 ความเสี่ยงจากภัยธรรมชาติ

เหตุการณ์สำคัญที่ส่งผลกระทบต่อผลประกอบการของบริษัทในไตรมาสที่ 4 ของปี 2554 คือ
เหตุการณ์น้ำท่วมในเขตกรุงเทพมหานครในช่วงปลายเดือนตุลาคม 2554 ถึงเดือนพฤศจิกายน 2554
ที่ผ่านมา อย่างไรก็ตาม เนื่องจากบริษัทได้มีการประเมินและติดตามสถานการณ์อย่างใกล้ชิด
และได้มีการประเมินความเสี่ยงจากภัยพิบัติ ซึ่งรวมภัยน้ำท่วมอยู่ในการประเมินดังกล่าว
จึงได้มีการจัดทำแผนป้องกันผู้รับบริการ พื้นที่ อุปกรณ์ และเครื่องมือแพทย์ล่วงหน้า
รวมถึงได้มีการทำประกันการเสี่ยงภัยทุกชนิด รวมถึงความเสียหายจากเหตุน้ำท่วม
ซึ่งคุ้มครองความเสียหายและทรัพย์สินและธุรกิจหยุดชะงัก
ดังนั้นเมื่อเกิดเหตุการณ์น้ำท่วมสูงรอบพื้นที่โรงพยาบาล
จึงทำให้โรงพยาบาลสามารถป้องกันพื้นที่รวมถึงอุปกรณ์การแพทย์ และเครื่องมือที่สำคัญได้ทั้งหมด
ในส่วนของผู้ป่วยโรงพยาบาลยังมีศักยภาพที่จะให้บริการรักษาพยาบาลได้
แต่เพื่อความปลอดภัยจึงได้มีการย้ายไปรักษาต่อที่โรงพยาบาลในเครือ
และให้บริการแก่ผู้ป่วยในกรณีอุบัติเหตุและฉุกเฉินในช่วงเวลาดังกล่าว
และยังได้รับค่าสินไหมทดแทนจากการประกันภัย การเสี่ยงภัยทุกชนิดอีกด้วย